Աննա Շարիգինա

Աննա Բորիսովնա Շարիգինա (, ), ուկրաինացի ֆեմինիստ և ԼԳԲՏ ակտիվիստ։ Հանդիսանում է կանանց «Սֆերա» ասոցիացիայի, Խարկովի լեսբիական ֆեմինիստական կազմակերպության և «Կիև հպարտության շքերթ» հասարակական կազմակերպության համահիմնադիր, Կիևում կազմակերպված  Հպարտության շքերթի կազմկոմիտեի անդամ։

Կենսագրություն  
Աննա Շարիգինան ծնվել է 1978 թվականին։ 2006 թվականին ավարտել է Docudays-ի մարդու իրավունքների դպրոցը, ռուսական «Վոլգա» լեսբիական ֆորումում ուսումնասիրել է հասարակական գործունեություն, այնուհետև շարունակել է իրականացնել հոգեբանական խորհրդատվություններ ուկրաինական «Ֆեմինիզմ» պորտալում՝ Լաիմա Հեյդարի համագործակցությամբ։

Աննա Շարիգինան և նրա գործընկեր Վերա Չեմիգինան արդեն տաս տարուց ավելի է, ինչ մասնակցում են ուկրաինական ԼԳԲՏ համայնքի և լեսբիական կազմակերպությունների գործունեությանը։ Նրանք Կիևում կազմակերպեցին հավասարության համար առաջին հանրային երթերը, համախոհների հետ միասին Խարկովում հիմնեցին լեսբիական «Սֆերա» կազմակերպությունը։ Աննա Շարիգինան ավարտեց Խարկովի ազգային համալսարանի ասպիրանտուրան, նա գիտական հետազոտություններ է իրականացրել գենդերային նույնականության և սեռական կողմնորոշման թեմայով։

Առաջին պրայդ-շքերթը կայացավ Կիևում 2013 թվականին, այնուհետև 2014 թվականին ընդմիջվեց։ Երկրորդ հանուն հավասարության երթը Կիևի փողոցներում կայացել է 2015 թվականին, ուղեկցվել ոստիկանության կողմից և արժանացել մի շարք հասարակական գործիչների աջակցությանը։ Այնուամենայնիվ, երթը տևել է  ընդամենը 15 րոպե ցուցարարների դեմ ծայրահեղ զանգվածային բռնությունների կիրառման պատճառով։ Այս տարվա Կիևպրայդ մասսայական միջոցառմանը  առաջին անգամ միացան երեք drag-queen–ները։ Ցույցերի ընթացքում տուժել էին տասը անձինք, այդ թվում՝ ոստիկանության ծառայողները, որոնք պաշտպանում էին միջոցառումը։

Աննա Շարիգինայի ֆեմինիստական և ակտիվիստական գործունեությունը Ուկրաինայում մշտապես ուղեկցվում էր ընդդիմության կողմից։ Երբ նա ԼԳԲՏ շարժման մասին դասախոսություն էր կարդում Խարկովի գրախանութում, հանդիպումը պետք է երկու անգամ տեղափոխվեց, նախ այն անցկացվեց Խարկովի «Նակիպելո» մամուլի կենտրոնում, այնուհետև Կիևի «Մեկուսացում» կենտրոնում։ Խարկովի PrideHub հանրային կենտրոնը 2018 թվականի հուլիսին ծխի նռնակներով հարձակման ենթարկվեց  դիմակավորված անձանց կողմից ։ Հետագայում շենքը ներկվել էր գրաֆիտով և ցողվել կենդանիների արյունով։ Չնայած ոստիկանության բաժանմունքներ ուղարկված բազմաթիվ բողոքներին և ՆԳ նախարար Արսեն Ավակովին ուղղված ավելի քան 1000 բողոք-նամակներին, այդ  հանցագործությունների համար ոչ ոք չի պատժվել։ Ակտիվիստը ուշադրություն էր հրավիրել  այն փաստի վրա, որ ուկրաինացի լեսբուհին ենթարկվում է եռակի խտրականության` որպես կին, որպես հոմոսեքսուալ կին և ԼԳԲՏ շարժման ներքին խտրականության միջոցով։

«2019 թվականի մարտի առաջին շաբաթում Աննա Շարիգինան մասնակցեց Խարկովում կազմակերպված կանանց համերաշխության շաբաթին.

2020 թվականի հունվարին Աննա Շարիգինան քննադատեց Մայք Պոմպեոյին Ուկրաինա այցելելու համար, բայց ժամանակ չգտավ հանդիպելու ԼԳԲՏ շարժման ուկրաինացի առաջնորդների հետ։ Աննա Շարիգինան թերահավատորեն գնահատեց Ուկրաինայի Գերագույն խորհրդում «Արժեքներ, արժանապատվություն, ընտանիք» միջխմբակցական միավորման ստեղծումը, որտեղ ընդգրկված էին ավելի քան 300 ժողպատգամավորներ։ Միջխմբակցական պատգամավորական միավորման նպատակն է՝ պաշտպանել ուկրաինական հասարակության հավերժական արժեքները և դեմ կանգնել հիմնարար բնական օրենքները հանուն քաղաքական նորաձևության ոչնչացնելու փորձերին։

Ծանոթագրություններ

Արտաքին հղումներ 
 Story no.11. Anna Sharyhina, Gay Alliance Ukraine, Nov 25, 2015.
 Chanelle Grand, Portrait: Anna Sharyhina, et militante directrice de la marche de la fierté LGBT en Ukraine, STOP Homophobie, 5 October 2015.
 Hanna Sokolova, anna-sharyhina-interview-en/ «When we compromise, it’s as if we admit we’re not equal»: Anna Sharyhina on feminism and LGBT rights in Ukraine, openDemocracy, 22 May 2019.

Ուկրաինացի ֆեմինիստներ
ԼԳԲՏ իրավունքների ակտիվիստներ